Pinčiaragis

Kapčiamiesčio senovės gyvenvietė, arba Pinčiaragis – vienas iš Lazdijų rajono savivaldybės saugomų archeologinių paminklų, senovės gyvenvietė, išaiškinta Kapčiamiestyje. Žmonių dar vadinama Palangėle.Kapčiamiesčio senovės gyvenvietė, vadinama „Pinčiaragiu“ lazdijai-turizmas.lt Įsikūrusi už 2 km į pietus nuo miestelio centro, mišku apaugusioje Baltosios Ančios upės kilpoje, dešiniajame krante, 0,5 km į rytus nuo kelio  (kryžkelėje pastatyta lankytino objekto rodyklė). Teritorija pritaikyta lankymui, įrengta turizmo infrastruktūra: informacinis stendas, automobilių stovėjimo aikštelė, valčių prieplauka, lauko baldai, šlaitiniai laiptai. 

1996 m. Pinčiaragis buvo įrašytas į Kultūros vertybių registrą, suteikiant nacionalinės reikšmės archeologijos paminklo statusą. Datuojamas vėlyvuoju paleolitu, užima 25 183 m² plotą. 

Vaizdingas Pinčiaragio kranto kyšulys yra juosiamas upės ir jos slėnio bei toliau besitęsiančios aukštumos. Apaugęs pušynu, reljefas pasižymi gana nelygiu banguotu paviršiumi, pažeistu įvairios žmonių vykdytos ūkinės veiklos bei gamtinių procesų, pvz., upės tėkmės sukeltos erozijos, anksčiau pustomo paviršiaus. Kultūrinis sluoksnis apardytas įvairių žemės judinimo darbų metu. 

Apie 1970 m. teritorijoje surinkta atsitiktinių archeologinių radinių. 2005-2006 m. archeologinių tyrimų metu patikslintos kultūrinio sluoksnio charakteristikos, surinkta apie 1200 įvairių archeologinių radinių: titnaginių strėlių antgalių, skelčių, nuoskalų, lipdytos keramikos šukių.

 Šaltiniai 

 Nuorodos 

 Kapčiamiesčio senovės gyvenvietė "Pinčiaragis" pamatyklietuvoje.lt 

Kategorija:Lietuvos archeologinės gyvenvietės
Kategorija:Lazdijų rajono paveldas
Kategorija:Kapčiamiestis